ქვედა ჩხუტუნეთი

ქვედა ჩხუტუნეთი  — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, მაჭახელის თემში. მდებარეობს მდინარე მაჭახელისწყლის ხეობაში, ზღვის დონიდან 500 მ სიმაღლეზე. 2014 წლის აღწერის მონაცემებით სოფელში ცხოვრობს 212 კაცი.

დემოგრაფია
 აღწერის წელი  მოსახლეობა  კაცი  ქალი 2002  264    2014  212   104  108

ღირსშესანიშნაობები
სოფლის თავში მთების წინწამოწეულ კლდოვან ბორცვზე შემორჩენილია კლდეში ნაკვეთი საწნახელი. ის განთავსებულია ბორცვის სამხრეთ-აღმოსავლეთ მონაკვეთში. ამჟამად დაცულია დასავლეთი კედელი, დანარჩენი მონგრეულია. ჩანს, რომ საწნახელი ორ განყოფილებიანი ყოფილა. მისი საერთო სიგრძე 4,80 მ-ია. სიმაღლე 1,45-1,40 მ. მარანს აქვს თაღოვანი გადახურვა. შიგა სიმაღლე 2,30 მ-ია. მთავარ ნაგებობას ერთვის მარანი. მარანის სამხრეთ კედელს გარედან 1,60 სიმაღლეზე მთელ სიგრძეზე დატანებული აქვს სამი თახჩა, რომელთა სიმაღლე-50 სმ-ია. სიფართე-35 სმ. სიღრმე-60 სმ. კედლების წყობაში გამოყენებულია კარგად დამუშავებული ქვები.

ქვედა ჩხუტუნეთში ასევე მდებარეობს ჩხუტუნეთის ციხე და ჩხუტუნეთის ჩანჩქერი.

 ლიტერატურა 

 სქოლიო 

კატეგორია:ხელვაჩაურის მუნიციპალიტეტის სოფლები